Ná 25 jaar kon politici dit steeds nie regkry om die skade van ’n apartheidsverdeelde Kaapstad reg te stel nie. Al is daar oplossings vir ’n meer inklusiewe stad en ’n meer volhoubare behuisingsprogram, meen BRETT HERRON dat ons huidige regime nie opgewasse is vir dié taak nie.
Distrik Ses is ’n beskamende (hoewel waarskynlik onbeplande) monument vir die gewelddadige en onmenslike gedwonge verskuiwings van die apartheidsregering toe dié buurt destyds as ’n gebied vir “slegs blankes" verklaar is...